  Наталья Тетерина Ижкарын Удмурт лулчеберетъя юртэз кылдытон бордын уж чаклам радлыкъя мынэ. Та дыре элькунысь Лэсьтӥськонъя министерство юртэз выльдон, уже кутон ласянь ужкагазъёсты дася. Удысэтлы ужпум пуктэмын — Короленко нимо театрлэсь азьвыл юртсэ Центрез кылдытонъя ужась группалэн ӵектонъёсызъя тупатъяны, шуиз ивортодэтъя «Удмуртия» агентстволы «Удмурт Кенешлэн» тӧроез Татьяна Ишматова. Али вераськон мынэ, кызьыгес радъяны, малы ке шуоно выль юртэз пуктон понна коньдон ӧжытгес кулэ луэ, тупатъянэн ӵошатыса, улон озьы возьматэ. Соин валче, али кенешо кивалтӥсьёсмы, кызьыгес сое шонер радъяны Татьяна ИшматоваСолэн кылъёсызъя, котькуд ӵектос Казаньын яке Москваын эскерон пыр ортче. Тупатъянъя проектъёсын ӵемысь янгышъёсты шедьто, соин ик лэсьтӥськон ужъёс борды кутскон, Йӧскалык лыдӟетъюртэн кадь ик, кема дырлы кыстӥськыны быгатоз. Тодэ вайытом, Ижкарысь Удмурт лулчеберетъя центрлэн ӵектосэз южтолэзёзь дась луыны кулэ. «Ижкарысь Удмурт лулчеберетъя юрт» темая вань иворъёс. Тегъёс: Лулчеберет Ижкар Удмуртия Мерлык лэсьтськон Лэсьтськонъяминстерство Удмуртлулчеберетъяцентр  